CELEX: 31997R0585
Language: da
Date: 1997-04-02 00:00:00
Title: Kommissionens Forordning (EF) nr. 585/97 af 2. april 1997 om ændring af forordning (EØF) nr. 3478/92 og (EF) nr. 1066/95 for så vidt angår fastsættelse af visse frister i sektoren for råtobak

Avis juridique important

|

31997R0585

Kommissionens Forordning (EF) nr. 585/97 af 2. april 1997 om ændring af forordning (EØF) nr. 3478/92 og (EF) nr. 1066/95 for så vidt angår fastsættelse af visse frister i sektoren for råtobak  

EF-Tidende nr. L 088 af 03/04/1997 s. 0003 - 0003

KOMMISSIONENS FORORDNING (EF) Nr. 585/97 af 2. april 1997 om ændring af forordning (EØF) nr. 3478/92 og (EF) nr. 1066/95 for så vidt angår fastsættelse af visse frister i sektoren for råtobak KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (1), senest ændret ved forordning (EF) nr. 2444/96 (2), særlig artikel 7 og 11, ogud fra følgende betragtninger:Medlemsstaterne har administrative vanskeligheder, og kan ikke overholde de frister, der er fastsat i Kommissionens forordning (EØF) nr. 3478/92 af 1. december 1992 om gennemførelsesbestemmelser for præmieordningen for råtobak (3), senest ændret ved forordning (EF) nr. 572/97 (4), og i Kommissionens forordning (EF) nr. 1066/95 af 12. maj 1995 om gennemførelsesbestemmelser til Rådets forordning (EØF) nr. 2075/92 for så vidt angår kvoteordningen for råtobak for 1995-, 1996- og 1997-høsten (5), senest ændret ved forordning (EF) nr. 572/97; derfor bør disse frister ændres for 1997-høsten;de pågældende foranstaltninger bør gennemføres snarest;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Tobak -UDSTEDT FØLGENDE FORORDNING:Artikel 1 I artikel 3 i forordning (EØF) nr. 3478/92 foretages følgende ændringer:1) Til stk. 1, andet afsnit, tilføjes:»For 1997-høsten kan medlemsstaterne tillade, at der ydes præmie for kontrakter, der indgås senest den 30. april, og for så vidt angår kontrakter, der indgås som følge af, at der tildeles yderligere mængder i medfør af artikel 11, stk. 3, i Kommissionens forordning (EF) nr. 1066/95 (*), inden den 15. juni.(*) EFT nr. L 108 af 13. 5. 1995, s. 5.«2) Til stk. 2, andet afsnit, tilføjes:»For 1997-høsten kan medlemsstaterne tillade, at der ydes præmie for kontrakter, der indgives til registrering inden den 8. maj, og, for så vidt angår kontrakter, der indgås som følge af, at der tildeles yderligere mængder i medfør af artikel 11, stk. 3, i forordning (EF) nr. 1066/95, inden den 30. juni.«Artikel 2 I forordning (EF) nr. 1066/95 foretages følgende ændring:Til artikel 11, stk. 3, tilføjes:»For 1997-høsten bemyndiges medlemsstaterne til at forlænge den i første afsnit omhandlede frist til den 31. maj.«Artikel 3 Denne forordning træder i kraft på dagen for offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 2. april 1997.På Kommissionens vegneFranz FISCHLERMedlem af Kommissionen(1) EFT nr. L 215 af 30. 7. 1992, s. 70.(2) EFT nr. L 333 af 21. 12. 1996, s. 4.(3) EFT nr. L 351 af 2. 12. 1992, s. 17.(4) EFT nr. L 85 af 27. 3. 1997, s. 61.(5) EFT nr. L 108 af 13. 5. 1995, s. 5.